ປາກິສຖານ ລະລຶກເຖິງ ວັນຄົບຮອບ 4 ປີ ໃນການລອບສັງຫານ ມື້ລາງທ່ານນາງ Bhutto
ປາກິສຖານເຕືອນປະຊາຊົນວ່າ ປະຊາທິປະໄຕທີ່ແຕກຫັກໄດ້ງ່າຍ ໃນປະເທດ ຕົກຢູ່ໃນການສ່ຽງໄພ.
ພັກການເມືອງທີ່ປົກຄອງປະເທດປາກິສຖານໃນປັດຈຸບັນ ໄດ້ເຕືອນປະຊາຊົນໃນວັນອັງຄານ ວານນີ້ວ່າ ປະຊາທິປະໄຕທີ່ແຕກຫັກໄດ້ງ່າຍຂອງປະເທດຕົກຢູ່ໃນການສ່ຽງໄພ ໃນຂະນະ ທີ່ປະເທດໃນເອເຊຍໃຕ້ ແຫ່ງນີ້ລະລຶກເຖິງວັນຂີດໝາຍຄົບຮອບ 4 ປີຂອງການລອບສັງ ຫານອະດີດນາຍົກລັດຖະມົນຕີ Benazir Bhutto ນັ້ນ ພວກໄວ້ອາໄລຫລາຍໝື່ນຄົນຮວມທັງພວກຜູ້ນໍາປາກິສຖານ ໄດ້ພາກັນໄປເຕົ້າໂຮມກັນຢູ່ ໃນສຸສານທີ່ເຮັດດ້ວຍຫິນອ່ອນຢູ່ໃນເມືອງ Gahri Khuda Bakhsh ໃນແຂວງ Sindh ຊຶ່ງເປັນບ່ອນຝັງສົບທ່ານນາງ Bhutto ນັ້ນ ທ່ານນາງ Bhutto ທີ່ໄດ້ຖືກເລືອກຕັ້ງເປັນນາຍົກລັດຖະມົນຕີສອງສະໄໝໄດ້ຖືກລອບສັງ ຫານພ້ອມກັບອີກ 20 ຄົນໄດ້ຖືກຍິງຕາຍແລະໂຈມຕີດ້ວຍລະເບີດສະລະຊີບ ໃນວັນທີ 27 ທັນວາ ປີ 2007 ໃນເມືອງຖານທັບ Rawalpindi ຫລັງຈາກກ່າວຄໍາປາໄສຕໍ່ທີ່ໂຮມຊຸມ ນຸມໃນການເລືອກຕັ້ງ ບໍ່ມີບຸກຄົນໃດເລີຍທີ່ຖືກຕັດສິນວ່າມີຄວາມຜິດໃນການລອບສັງຫານ ທ່ານນາງ ໃນການກ່າວຕໍ່ບັນດານັກຂ່າວ ໃນລະຫວ່າງການຊຸມນຸມຊົນໃນວັນອັງຄານວານນີ້ ນາຍົກ ລັດຖະມົນຕີ Yousuf Raza Gilani ກ່າວ ວ່າການສືບສວນສອບສວນກ່ຽວກັບການ ລອບສັງຫານທ່ານນາງ Bhutto ໄດ້ເສັດສິ້ນລົງແລ້ວ ແລະຄະດີດັ່ງກ່າວໄດ້ຢູ່ພາຍໃຕ້ ການຕັດສິນ ນອກນັ້ນທ່ານ Gilani ຍັງກ່າວເຊ່ນກັນວ່າ ກະຊວງພາຍໃນຂອງປະເທດ ສາມາດແບ່ງປັນຂໍ້ມູນບາງຢ່າງກ່ຽວກັບການເສຍຊີວິດຂອງທ່ານນາງກັບປະຊາຊົນໄດ້ ໃນໄວໆນີ້ ຫລາຍຄົນທີ່ເຂົ້າຮ່ວມໃນການໂຮມຊຸມນຸມຮຽກຮ້ອງໃຫ້ລົງໂທດພວກກະ ທຳຜິດ ສາມີຂອງທ່ານນາງ Bhutto ປະທານາທິບໍດີ Asif Ali Zardari ຊຶ່ງກໍາລັງປະເຊີນກັບ ບັນຫາ ກ່າວໃຫ້ຄວາມໝັ້ນໃຈຕໍ່ພວກທີ່ມາຮ່ວມໃນການຊຸມນຸມວ່າ ທ່ານຈະບໍ່ລາອອກ ຈາກຕໍາແໜ່ງ ແລະເວົ້າຕື່ມວ່າທ່ານຈະບໍ່ປະລະໃຫ້ຜູ້ໃດທໍາລາຍສະຫະພັນການເມືອງ ຂອງທ່ານ ໃນຖ້ອຍຖະແຫລງນຶ່ງຕ່າງຫາກ ທ່ານ Gilani ຮຽກຮ້ອງໃຫ້ກໍາລັງປະຊາ ທິປະໄຕແລະຊາວປາກິສຖານຜູ້ຮັກຊາດທັບມ້າງແຜນຮ້າຍຕໍ່ລະບອບປະຊາທິປະໄຕ ແລະສະຖາບັນປະຊາທິປະໄຕຕ່າງໆນັ້ນ